ต่อกันอีกครั้งกับโรงแรมชาเทรียม เรซิเดนซ์ สาทร กรุงเทพฯ ไม่ใกล้ไม่ไกลเเค่ซอยนราธิวาสราชนครินทร์ 24 เเค่นี้เอง ที่นี่เปิดไลน์บุฟเฟต์พรีเมี่ยมบริการเเค่ 3 วันเท่านั้น ซึ่งถือว่าเอ็กคลูซีพมากๆ วันนี้ได้รับโอกาสดีจากทางโรงเเรม เลยไม่พลาดที่จะนำรีวิวดีๆมาเเบ่งปันครับ

หลายคนอาจสงสัย ว่าชาเทรียม เรซิเดนซ์ สาทร มีบุฟเฟ่ต์ด้วยเหรอ มีครับ เเต่เพิ่งจะเปิดไลน์ต่างๆได้ไม่นาน โดยเค้าจะเปิดไลน์บุฟเฟ่ต์เพียงเเค่ 3 วัน ซึ่งประกอบด้วยวันอังคาร เป็นบุฟเฟ่ต์ดินเนอร์อาหารญี่ปุ่นพรีเมี่ยม วันศุกร์เป็นดินเนอร์อาหารเมดิเตอร์เรเนี่ยนส่วนในวันเสาร์ (ที่เรารีวิวกันอยู่นี้) เป็นบุฟเฟ่ต์ซีฟู๊ดครับ ซึ่งถึงเเม้จะไม่ค่อยเป็นที่รู้จักอย่างกว้างขวางเหมือนบุฟเฟ่ต์ในโรงเเรมของที่อื่นๆ เเต่ส่วนตัวประทับใจในไลน์อาหารอาหาร การบริการเเละบรรยากาศของห้องอาหารที่นี่มากๆ 

เข้าโหมดอาหารกันบ้าง ขึ้นชื่อ Saturday International Seafood Buffet ก็ต้องจัดเต็มกับบรรดาอาหารทะเลพรีเมี่ยม ที่ยกมาทั้งเเพปลาเเน่นอน อย่างในไลน์ซีฟู๊ดก็เต็มไปด้วย ปูอลาสก้าซึ่งขาดไม่ได้, หอยนางรมเเปซิฟิกสดๆตัวอวบกำลังดี, หอยเเมลงภู่ไซส์ใหญ่, กุ้งลายเสือเเละปลาหมึกกล้วย เสริมทัพความเป็นซีฟู๊ดเเบบจัดเต็มด้วยปูม้าเเละปูไข่(ที่ไข่เเดงปูทะลักทะล้นมากๆ) เเถมมีก้ามปูเนื้อ ที่เเยกเสิร์ฟต่างหากสำหรับคนชอบกินก้ามปูเเบบเนื้อเน้นๆอีกด้วย นอกจากนี้เชฟยังเอาใจคอหอยนางรมที่ชอบอะไรเเปลกใหม่ อย่างเมนู Oyster Cocktail ที่เอาหอยนางรมสด เสิร์ฟในเเก้วค็อคเทลพร้อมเหล้า Vodka ผสมน้ำมะเขือเทศเเละโรยเกลือที่ขอบปากเเก้ว เรียกได้ว่าถ้าไม่กลัวจะเมากลับบ้านก็จัดเต็มกันได้เลย

นอกจากนี้ เมนูที่เสิร์ฟยังมีหอยเชลล์กริลล์เสิร์ฟพร้อมซอสผลไม้หรือจะขอเป็นน้ำจิ้มซีฟู๊ดสไตล์ไทยๆก็อร่อยฟิวชั่นดี หรือจะเป็นกั้งหินตัวใหญ่ผ่าครึ่งซีกรวมถึงกุ้งลายเสือกริลล์กันสดๆหน้าเตาเสิร์ฟไม่อั้น เเถมมีโฟรกราส์พร้อมซอสผลไม้ก็อร่อยเด็ดมากๆครับ (โฟรกราส์ชิ้นกำลังดี กริลล์ผิวนอกกรอบๆเกรียมๆ เนื้อในสุกรสชาติครีมมี่มากๆ) เข้ากันกับซอสผลไม้เเละซอสบัลซามิค หรือถ้าอิ่มกับไลน์บุฟเฟ่ต์ ก็ยังมีอาหารญี่ปุ่นทั้งซูชิหน้าต่างๆ ซาชิมิปลาทูน่า ปลาหมึกเเละปลาเเซลมอนพรีเมี่ยมให้ได้เลือกชิม ไลน์อาหารปรุงสุกก็เพียบครับ เเถมมีสเตชั่นของอาหารเมดิเตอร์เรเนี่ยนที่เป็นปลาเเซลมอน (White Whole Snapper Baked with Aromatic Herbs) กับ Baked Salmon Fillet, พิซซ่าเเละสลัดเเบบเมดิเตอร์เรเนี่ยนอีกด้วย

ปิดท้ายมื้อ Saturday International Seafood Buffet ด้วยขนมหวานต่างๆ ทั้งเค้กเเละเบเกอร์รี่นานาชนิด เเต่ที่ชอบเเละประทับสุดคือ ไอศครีมเเบบชอร์เบตที่เค้าเอาเครื่องเทศเเบบไทยๆอย่างตะใคร้, ขิง นำมาครีเอทให้เป็นไอศครีมรสชาติหอม รสชาติหวานอ่อนๆ เเต่ได้รสสัมผัสของเครื่องเทศเเบบไทยได้ดีมากๆ เเถมมีไอศครีมเเบบเจลาโต้ทั้งชาเขียว, ดาร์กช็อคโกเเลตให้ได้เลือกทาน (เเต่ขอติงเรื่องท็อปปิ้งที่น้อยไป + ไม่มีซอสราดให้ครับ) นอกนั้นอร่อยมากๆครับ สนนราคาสำหรับบุฟเฟ่ต์มื้อค่ำ 999 ++ บาท (1,176 บาทสุทธิ) หรือ Free Flow (น้ำดื่ม, เป็ปซี่, เเฟนต้าน้ำส้ม, สไปร์ทเเละโซดา) 1,050 ++บาท (1,236 บาทสุทธิ)

ใครที่กำลังมองหา ร้านอาหารในโรงเเรมที่เป็นบุฟเฟ่ต์ซีฟู๊ดเเบบพรีเมี่ยม ในบรรยากาศที่สบายๆ สมัยใหม่เเละหรูหราเคล้าบรรยากาศดนตรีสด เเถมคนไม่พลุกพล่าน เดินทางไปมาสะดวก (เเค่เสียเวลาตรงเเยกนราธิวาสนิดหน่อย) เเนะนำเลยครับ กับห้องอาหารอัลบริเซียส์ ชั้น 4 โรงแรมชาเทรียม เรซิเดนซ์ สาทร กรุงเทพฯ ครับ